पार्वती कांबल (पारो) पिछले सात सालों से कमाठीपुरा की सड़कों पर रहती है. उसके पहले शहर की किसी और गली में इनका ठिकाना था. 

शायद कल फिर वो कहीं और जाकर धंधा करे. इन अंधेरी गलियों में पारो जैसी औरतों के पास न तो राशन कार्ड है और न ही मतदाता सूची में उनका नाम. 

वे कहती हैं, "मेरा भी दिल होता है कि मैं वोट डालूँ. लेकिन मेरा वोट कोई नहीं लेता. वोट करने जाओ तो कहते हैं राशन कार्ड लाओ."

जुलेखा भी पारो जैसी एक यौनकर्मी है जो अपना नेता ख़ुद चुनना चाहती है. 

उनका कहना है, "हमारा आगे क्या होगा? हमारे बच्चों का क्या होगा? हमारी मजबूरी है कि आज हम यहां है. लेकिन हम वोट नहीं कर पाते."

दुर्गा कहती हैं कि कोई उन्हें पूछने भी नहीं आता कि उनका नाम मतदाताओं की सूची में है या नहीं.

विरोधाभास

दुर्गा कहती हैं, "कल अगर हम एड्स से मर गए तो हमारे बच्चों को कौन देखेगा? अगर हम वोट कर पाते तो कल अपने चुने गए नेता से सवाल कर सकते हैं कि आपने हमारे लिए क्या किया?"



इन यौनकर्मियों और उनके बच्चों के लिए काम कर रही एक ग़ैर सरकारी संस्था 'प्रेरणा' की निदेशक प्रीति पाटकर कहती हैं कि शहर भर में हजारों ऐसी औरते हैं जिनका नाम मतदाताओं की सूची में शामिल नहीं है. 

लेकिन सबसे प्रमुख वजह है कि किसी भी राजनीतिक पार्टी या किसी भी नेता को आज तक ऐसा नहीं लगा है कि ये औरतें भी इस देश की नागरिक हैं. 

इन हजारों यौनकर्मियों के अलावा लाखों ऐसे लोग हैं जो मतदान की इच्छा रखने के बावजूद मत नहीं दे सकते. 

देश के विभिन्न क्षेत्रों से लाखों की तादाद में ये ग़रीब रोज़गार की तलाश में मुंबई जैसे बड़े शहरों में आते हैं.



ये लोग हर दो तीन महीनों में रोज़गार की तलाश में अपना ठिकाना बदलने पर मजबूर हैं. बिहार से आए धर्मेंद्र कुमार यादव अगर इस समय अपने गांव में होते तो पहली बार मत डालते. 

लेकिन रोज़गार की तलाश ने उन्हे मुंबई ला पटका.

इनके साथ काम करने वाली स्वयंसेवी संस्था 'निर्माण' की निदेशक वैजंता आनंद कहती है कि ज़िंदगी का व्यंग्य देखो ये लोग हमारे शहर को साफ़ रखते हैं, हमारे शहर को बांधते हैं लेकिन ख़ुद बेघर है. 

इसी तरह चुनाव प्रचार में जनसभाओं में अलग-अलग राजनीतिक पार्टियां इन्हें भीड़ के रूप में लेकर तो जाती हैं, लेकिन ये वोट नहीं दे पाते. 

पत्रकार पी साइनाथ ने इन मजदूरों की समस्याओं को क़रीब से देखा है. वो कहते हैं कि इतनी तादाद इतनी बड़ी है कि... \n\nउपरोक्त लेख के लिए मुझे एक अच्छा शीर्षक दें।
काफ़ी लोग हैं मतदान से महरूम